ในซอยทวีสุข  กว้าง 6 เมตร เป็นซอยขนาดที่สามารถมีรถสวนกันได้สองเลน แต่มีการจอดรถฝั่งนึงตลอดแนวทั้งวัน เนื่องจากว่ามีทั้งสำนักงานและบริษัททำหนัง และโรงเรียนอินเตอร์สามโรงเรียนได้มาอาศัยจอดถาวร  ก็จะมีรถตู้รับส่งนักเรียนมาจอดประจำ ทำให้ในซอยเหลือแค่เลนเดียว ในช่วงโรงเรียนเลิกเรียน ทั้งรถตู้ของโรงเรียนModern International และ Angelo Singapore รวมรถผู้ปกครองก็จะออกมาทางซอยนี่ทั้งหมด เป็นหลักสิบ หลักร้อยคัน ทำให้ผู้อยู่อาศัยในซอยไม่สามารถจะสวนเข้าซอยได้ หลายครั้งต้องรอให้รถโรงเรียนออกมาให้หมดเพราะซอยเหลือเลนเดีียว ลึก 200 กว่าเมตร แม้จะรอแล้วบางครั้งสวนเข้าไปกลางซอยก็จะเจอรถที่ทยอยออกจากโรงเรียนขวางหน้าโดยที่ยามโรงเรียนไม่เคยให้ความช่วยเหลือจัดระบบการจราจร  ทั้งที่เคยแจ้งโรงเรียนไปแล้วหลายรอบ คุณวิชัย ฝ่ายสถานที่โรงเรียนโมเดิร์นก็อ้างว่ารถนั้นไม่ใช่รถของโรงเรียนเป็นรถตู้เอกชนที่มารับนักเรียนของโรงเรียน ไม่สามารถจัดการให้ได้ รถตู้พวกนี้ซึ่งเมื่อจัดส่งนักเรียนตอนเช้าแล้วก็จะจอดนอนรอจนถึงช่วงบ่ายทำให้เกิดการกีดขวางการจราจรเป็นที่เดือดร้อนของผู้พักอาศัยในย่านนี้มาเป็นเวลา 20 ปีจนกระทั่งโรงเรียนแองโกลสิงคโปร์มาตั้งเพิ่ม และทำให้มีรถเพิ่มมากขึ้นในซอยนี้ก็ทำให้การจราจรยิ่ง ติดขัดหนัก  ได้มีการร้องเรียนโรงเรียนไปทั้งสองโรงเรียนก็ไม่มีการให้ความร่วมมือใดๆทั้งสิ้น
และรถตู้ก็ยังข่มขู่คุกคาม ถ้าไปขอให้หลบทาง ผู้ปกครองก็บีบแตรใส่เรา  จอดขวางทางเข้าออกบ้าน ได้แจ้งไปทาง สำนักจราจรฯก็บอกว่าไม่ใช่ปัญหาของเขา ให้ไปแจ้งตำรวจทองหล่อ สารวัตรจราจร รตอ.ชูเกียรติและ สารวัตรกบ พอไปแจ้งตำรวจก็ไม่ทำอะไร ก็เป็นแบบนี้มาตลอดเวลา 10 กว่าปี ซึ่งทางเราขอให้ทางสำนักจราจรฯมาช่วยติดป้ายห้ามจอดตลอดแนวในซอยก็ไม่มีใครสนใจที่จะทำตำรวจก็ไม่ทำอะไรทั้งสิ้น 

แล้วทางบริษัท GDH ,นาดาว ,สวัสดีทวีสุข ซึ่งมีที่จอดรถก็ไม่จอด มาจอดที่ริมถนนเช่นกัน อยากขอร้องเรียนให้ทางกทม. มาช่วยจัดการเคลียร์ปัญหาเรื่องรถตู้ รถส่วนตัว จอดค้างในซอย ทำให้ถนนหายไปหนึ่งเลนด้วยค่ะ